b'\n_START_ARTICLE_\nUltramafi\xc4\x8dna kamnina\n_START_PARAGRAPH_\nUltramafi\xc4\x8dne ali ultrabazi\xc4\x8dne kamnine so temno obarvane magmatske in metamagmatske kamnine, ki vsebujejo 90 \xe2\x80\x93 100\xc2\xa0% mafi\xc4\x8dnih mineralov, na primer hiperstena, avgita in olivina. Kamnine vsebujejo veliko magnezija (ve\xc4\x8d kot 18\xc2\xa0% MgO), malo kalija in zelo malo silicijevega dioksida (manj kot 45\xc2\xa0%). Mednje spadajo pikrititi, peridotiti in pirokseniti. Iz ultramafi\xc4\x8dnih kamnin je zgrajen Zemljin pla\xc5\xa1\xc4\x8d.\n_START_SECTION_\nUltramafi\xc4\x8dne globo\xc4\x8dnine\n_START_PARAGRAPH_\nUltramafi\xc4\x8dne globo\xc4\x8dnine so pogoste v velikih ultramafi\xc4\x8dnih intruzijah, v katerih so diferecirani tipi kamnin pogosto razslojeni. Tak\xc5\xa1ne kumulatne kamnine ne predstavljajo kemije magme, iz katere so izkristalile. Ultramafi\xc4\x8dni intruzivi vsebujejo dunite, peridotite in piroksenite. Nekatere redke vrste vsebujejo troktolit, ki ima ve\xc4\x8djo vsebnost kalcijevega plagioklaza in spada med anortozite. V zgornjem delu slojastih ultramafi\xc4\x8dnih sekvenc sta pogosta gabro in norit, v\xc4\x8dasih pa se pojavita tudi rogova\xc4\x8da in flogopitit.\n_START_SECTION_\nUltramafi\xc4\x8dne predornine\n_START_PARAGRAPH_\nUltramafi\xc4\x8dne predornine so izven arhaika redke in so v glavnem omejene na neoproterozoik ali obdobja pred njim, \xc4\x8deprav so nekatere bonititske lave, ki bruhajo za vulkanskimi loki, na primer na manu\xc5\xa1ki plo\xc5\xa1\xc4\x8di na Novi Gvineji, na meji z ultramafi\xc4\x8dnimi. Podognjeni\xc5\xa1ke ultramafi\xc4\x8dne kamnine in \xc5\xbeilnine so bolj odporne, vendar redke. Mnoge lave na Jupitrovi luni Io bi lahko bile ultramafi\xc4\x8dne, kar je razvidno iz njihovih temperatur, ki so vi\xc5\xa1je kot v mafi\xc4\x8dnih izbruhih na Zemlji._NEWLINE_Med ultramafi\xc4\x8dne predornine spadajo komatiit in pikritski bazalti. Komatiiti so mo\xc5\xbeni gostitelji nikljevih rud.\n_START_SECTION_\nUltrakalijeve ultramafi\xc4\x8dne kamnine\n_START_PARAGRAPH_\nUltrakalijeve in melilitske kamnine spadajo zaradi posebnih meril v modelu taljenja v posebno skupino kamnin, vendar se zaradi velike vsebnosti kalija, velike podnasi\xc4\x8denosti s silicijevim dioksidom in velike vsebnosti magnezijevega oksida (ve\xc4\x8d kot 18%) obravnavajo kot ultramafi\xc4\x8dne._NEWLINE_Ultrakalijeve ultramafi\xc4\x8dne magmatske kamnine kot so lamprofir, lamproit in kimberlit so prodrle do Zemljine povr\xc5\xa1ine. Tak\xc5\xa1nih kamnin v sodobnih ognjeni\xc5\xa1kih izbruhih niso opazili, \xc4\x8deprav gre za podobne pojave._NEWLINE_Ve\xc4\x8dina tovrstnih kamnin se pojavlja v \xc5\xbeilah, vulkanskih ceveh, lopolitih in lakolitih in zelo redko tudi v intruzijah. Ve\xc4\x8dina kimberlita in lamproita se pojavlja v ognjeni\xc5\xa1kih in podognjeni\xc5\xa1kih diatremah in maarih. Lava je skoraj neznana._NEWLINE_Poznani so dimniki proterozoi\xc5\xa1kega lamproita (rudnik diamantov Argyle, Zahodna Avstralija), kenozoi\xc5\xa1kega lamproita (Gaussberg na Antarktiki) in devonskega lamprofirja na \xc5\xa0kotskem. Kimberlitske cevi v Kanadi, Rusiji in Ju\xc5\xbeni Afriki imajo nepopolno ohranjene tefrske in aglomeratske facije._NEWLINE_Na splo\xc5\xa1no gre za procese v diatremah, v katerih ni bilo pretoka lave, \xc4\x8deprav so se skladi tefre in pepela delno ohranili. Taline so vsebovale malo hlapnih snovi, zato je njihova kemija potekala druga\xc4\x8de kot v tipi\xc4\x8dnih ultramafi\xc4\x8dnih kamninah.\n_START_SECTION_\nMetamorfne ultramafi\xc4\x8dna kamnine\n_START_PARAGRAPH_\nMetamorfizem ultramafi\xc4\x8dnih kamnin poteka v prisotnosti vode in/ali ogljikovega dioksida, pri \xc4\x8demer nastajata dva glavna razreda metamorfnih ultramafi\xc4\x8dnih kamnin: lojev\xc4\x8dev karbonat in serpentinit._NEWLINE_Reakcije, v katerih v ultramafi\xc4\x8dnih kamninah nastajajo karbonati, potekajo v spodnjih zelenih skrilavcih z metamorfizmom granulitskih facijev kadar je kamnina izpostavljena metamorfski teko\xc4\x8dini z ve\xc4\x8d kot 10 molskimi odstotki ogljikovega dioksida. Kadar ima metamorfska teko\xc4\x8dina manj kot 10% CO\xe2\x82\x82, potekajo reakcije serpentinizacije, katerih produkti so zdru\xc5\xbebe mineralov kloritskega, serpentinitskega in amfibolskega tipa.\n_START_SECTION_\nPorazdelitev v prostoru in \xc4\x8dasu\n_START_PARAGRAPH_\nVe\xc4\x8dina ultramafi\xc4\x8dnih kamnin je v orogenih pasovih, predvsem na arhajskih in proterozoi\xc5\xa1kih povr\xc5\xa1inah. Fanerozoi\xc5\xa1ke ulramafi\xc4\x8dne magme iz so redkej\xc5\xa1e, tako da so na\xc5\xa1li samo nekaj fanerozoi\xc5\xa1kih lav, ki so resni\xc4\x8dno ultramafi\xc4\x8dne._NEWLINE_Mnogo povr\xc5\xa1inskih nahajali\xc5\xa1\xc4\x8d ultramafi\xc4\x8dnih kamnin je na ofiolitskih podro\xc4\x8djih, na katerih so kamnine iz globokega pla\xc5\xa1\xc4\x8da prodrle na kontinentalno skorjo vzdol\xc5\xbe podrivnih podro\xc4\x8dij in nad njimi.\n_START_SECTION_\nZemlja in regolit, ki sta se razvila na ultramafi\xc4\x8dnih kamninah\n_START_PARAGRAPH_\nSerpentinitska zemlja je zemlja, bogata z magnezijem in revna s kalcijem, kalijem in fosforjem, ki se je razvila na regolitu iz ultramafi\xc4\x8dnih kamnin. Ultramafi\xc4\x8dne kamnine vsebujejo tudi veliko kroma in niklja, ki sta za rastline lahko strupena. Te zna\xc4\x8dilnosti zemlje so povzro\xc4\x8dile razvoj posebnega tipa rastlinstva. Pokrajine z ultramafi\xc4\x8dno zemljo in zanjo zna\xc4\x8dilnim rastlinstvom so gozdnati in pustinjski predeli Apala\xc4\x8dev in Piedmonta, planote med Apala\xc4\x8di in Atlantikom v ZDA, mokra makija v de\xc5\xbeevnem gozdu Nove Kaledonije in ultramafi\xc4\x8dni gozd na gori Kinabalu in drugod na severnem Borneu. Rastlinstvo je obi\xc4\x8dajno zakrnelo in v\xc4\x8dasih sorodno z endemi\xc4\x8dnim rastlinstvom, ki se je prilagodilo ultramafi\xc4\x8dni zemlji._NEWLINE_V tropskih in subtropskih predelih iz ultramafi\xc4\x8dnih kamnin pogosto nastajajo debele bolj obstojne plasti magnezitno-apnen\xc4\x8dastih kamnin, laterit in nekaj milimetrov do nekaj centimetrov debela skorja trde zemlje (ang.: duricrust). Z ultramafi\xc4\x8dno zemljo z visoko vsebnostjo niklja so povezane zna\xc4\x8dilne rastlinske zdru\xc5\xbebe, ki so lahko indikator za odkrivanje prisotnosti niklja._NEWLINE_Preperele ultramafi\xc4\x8dne kamnine lahko tvorijo povr\xc5\xa1inske depozite nikljevih rud.'